Աթենքի համալսարան

Կապոդիստրիայի անվան Աթենքի ազգային համալսարան, Աթենքի համալսարան (հուն․՝ Εθνικό και Καποδιστριακό Πανεπιστήμιο Αθηνών), Հունաստանի հնագույն համալսարաններից է։ Հիմնադրվել է 1837 թվականին։


== Պատմություն ==
Աթենքի համալսարանը հիմնադրվել է 1837 թվականի մայիսի 3-ին և տեղակայվել է ճարտարապետներ Ստամատիոս Կլանտիսի և Էդուարդ Շչոբերտի կալվածքում, Ակրոպոլիսի հյուսիսային լանջին։
Համալսարանը ի սկզբանե կոչվել է Օտտոնյան համալսարան (Οθώνειον Πανεπιστήμιον) ի պատիվ Հունաստանի Օտտոն I թագավորի (Othon) և ունեցել է 4 ֆակուլտետներ՝ աստվածաբանության, իրավագիտության, բժշկագիտության, և արվեստի (ներառյալ կիրառական գիտություններ և մաթեմատիկա)։ Ունեցել է 33 պրոֆեսոր, 52 ուսանող և 75 չներառված աուդիտորներ։
Kleanthis շինության փոքր տարածքը չի կարողացել բավարարել Օտտոնյան համալսարանի պահանջները, ուստի դանիացի ճարտարապետ Քրիստիան Հանսենին հանձնարավել է նախագծել նոր շենք համալսարանի համար : Հետևելով նեոդասական մոտեցմանը՝ Հանսենը համատեղում է «հուշարձանի շքեղությունը մարդկային լայնածավալ պարզության հետ»՝ շինության տալով H-տեսք։ Շինարարությունը սկսվում է 1839 թվականին։ Շենքի դիմացի թևը հայտնի է որպես "Propylaea", այն ավարտին է հասցվել 1842-1843 թվականներին։ Մյուս թևերի կառուցման հսկողությունն իրականացրել է հույն ճարտարապետ Լիսանդրոս Կաֆտանտցոգլուն, ավելի ուշ՝ նրա գործընկեր Անաստասիոս Տեոֆիլասը՝ շինությունն ավարտին հասցնելով 1864 թվականին։ Շենքը համարվում է «Աթենքի նեոդասական եռագրություն» Աթենքի ակադեմիայի և Հունաստանի ազգային գրադարանի հետ միասին, որոնք հետագայում կառուցվել են համալսարանի աջ և ձախ կողմերում։
1862 թվականին Օտտոնյան համալսարանն անվանվել է Ազգային համալսարան (Εθνικόν Πανεπιστήμιον), ավելի ուշ՝ Կապոդիստրիայի անվան Աթենքի ազգային համալսարան՝ ի պատիվ անկախ Հունաստանի առաջին ղեկավարը Իոան Կապոդիստրիայի։
Համալսարանի կառուցվածքի մեծ ձևափոխումներ իրականացվեցին 1904 թվականին, երբ արվեստի ֆակուլտետը տարանջատվեց 2 ֆակուլտետների՝ Արվեստի (Σχολή Τεχνών) և Գիտություն (Σχολή Επιστημών), վերջինս իր հերթին կազմված է ֆիզիկայի և մաթեմատիկայի բաժիններից և դեղագիտության դպրոցից։ 1919 թվականին ավելացվեց քիմիայի ֆակուլտետը, 1922 թվականին դեղագիտության դպրոցը անվանափոխվեց և դարձավ բաժին, բժշկության ֆակուլտետում ավելացավ ատամնաբուժության բաժինը։
1895-1911 թվականներին համալսարանը յուրաքանչյուր տարի համալրվել է շուրջ 1,000 նոր ուսանողներով։ Առաջին համաշխարհային պատերազմի ավարտից հետո այս թվաքանակը կրկնապատվեց՝ դառնալով տարեկան 2000 ուսանող։ Այդ պատճառով որոշվեց բոլոր ֆակուլտետներում կիրառել մուտքի ընդունելության քննություններ, որն սկսվեց 1927-1928 ակադեմիական տարվանից։ 1954 թվականից ի վեր ընդունված ուսանողների թիվը գրանցվում է Կրթության և կրոնի նախարարության կողմից։


== Խորհրդանիշ ==
Աթենաս հունական աստվածուհին համարվում է համալսարանի խորհրդանիշը։


== Ֆակուլտետներ, բաժիններ ==
Համալսարանը բաժանվում է դպրոցների ("σχολές"), ֆակուլտետների ("τμήματα"), բաժինների ("τομείς"):

 Աստվածաբանության դպրոց
Սոցիալական աստվածաբանության ֆակուլտետ
Աստվածաբանության ֆակուլտետ
 Փիլիսոփայության դպրոց
Փիլիսոփայության ֆակուլտետ
Պատմության և հնագիտության ֆակուլտետ
Փիլիսոփայության, մանկավարժության, հոգեբանության ֆակուլտետ
Հոգեբանության ֆակուլտետ
Անգլերենի և անգլիական գրականության ֆակուլտետ
Ֆրանսերենի և ֆրանսիական գրականության ֆակուլտետ
Գերմաներենի և գերմանական գրականության ֆակուլտետ
Իտալերենի և իտալական գրականության ֆակուլտետ
Իսպաներենի և իսպանական գրականության ֆակուլտետ
Սլավոնական ուսումնասիրությունների ֆակուլտետ
Երաժշտության ֆակուլտետ
Թատերական ուսուցման ֆակուլտետ
Իրավագիտական դպրոց
Իրավագիտության ֆակուլտետ
 Տնտեսագիտության և քաղաքագիտության դպրոց
Հեռահաղորդակցության և լրատվական ուսումնասիրությունների ֆակուլտետ
Տնտեսագիտության ֆակուլտետ
Քաղաքագիտության և հանրային կառավարման ֆակուլտետ
Թուրքիայի և ժամանակաից Ասիայի ուսումնասիրությունների ֆակուլտետ
 Գիտությունների դպրոց
Ֆիզիկայի ֆակուլտետ
Կենսաբանության ֆակուլտետ
Երկրաբանության և շրջակա միջավայրի ֆակուլտետ
Քիմիայի ֆակուլտետ
Մաթեմատիկայի ֆակուլտետ
Մեթոդոլոգիայի, գիտության պատմության և տեսության ֆակուլտետ
Ինֆորմատիկայի և հեռահաղորդակցության ֆակուլտետ
 Առողջապահական գիտությունների դպրոց
Բժշկագիտության ֆակուլտետ
Ատամնաբուժության ֆակուլտետ
Դեղագիտության ֆակուլտետ
Սնուցման ֆակուլտետ
 Կրթության դպրոց
Ֆիզիկական դաստիարակության և սպորտի ֆակուլտետ
Տարրական կրթության ֆակուլտետ
Վաղ տարիքի դաստիարակության ֆակուլտետ


== Ծանոթագրություններ ==


== Արտաքին հղումներ ==
University of Athens Official Website (անգլերեն)
UoA DASTA Office (Career Office & Innovation Unit) Archived 2016-03-06 at the Wayback Machine. (անգլերեն)
University of Athens - Maps Archived 2012-11-21 at the Wayback Machine.